ຜູ້ສະໝັກ ເປັນປະທານ​ສະພາຕ່ຳ ທີ່ມີຄະແນນນຳ​ໜ້າ ຂອງ ພັກຣີພັບບລິກັນ ຖອນຕົວ ຈາກການແຂ່ງຂັນ
ຜູ້​ແຂ່ງຂັນ​ທີ່ມີຄະແນນນຳ​ໜ້າ ​ຈະມາ​ເປັນປະທານ​ສະພາຕຳ່ ທ່ານ Kevin McCarthy ຖອນຕົວຈາກການ ແຂ່ງຂັນ.
ຜູ້ແຂ່ງຂັນ ທີ່ມີຄະແນນນຳໜ້າ ຈະມາເປັນປະທານສະພາຕໍ່າ ສະຫະລັດ ທີ່ຄວບຄຸມໂດຍ ພັກຣີພັບບລິກກັນ ນັ້ນ ໄດ້ຖອນ ໂຕຢ່າງບໍ່ໄດ້ຄາດຝັນ ອອກຈາກການແຂ່ງຂັນໃນວັນພະຫັດ ວານນີ້ເຮັດໃຫ້ການຄັດເລືອກດັ່ງກ່າວຕົກຢູ່ໃນຄວາມວຸ້ນວາຍ ສະມາຊິກສະພາຕໍ່າ ຈາກລັດ California ທ່ານ Kevin McCar- thy ໄດ້ຊອກຫາການສະໜັບສະໜູນໃນໝູ່ບັນດາສະມາຊິກພັກ ຣີພັບບລິກັນ 247 ຄົນ ຈາກສະມາຊິກສະພາຕໍ່າທັງໝົດ 435 ຄົນ ເພື່ອເຂົ້າຮັບໜ້າທີ່ເປັນປະທານສະພາຕ່ຳ ແທນທ່ານ John Boehner ກ່ອນການລາອອກບຳນານຂອງທ່ານໃນທ້າຍເດືອນ ຕຸລານີ້ ທ່ານ McCarthy ໄດ້ກ່າວຕໍ່ ບັນດາຜູ້ສະໜັບສະໜູນວ່າ ທ່ານມີສຽງສະໜັບສະໜູນພຽງ ພໍໃນການຄັດເລືອກຂອງພັກເວລາສະພາຕຳ່ທັງໝົດລົງຄະແນນສຽງໃນວັນທີ 29 ເດືອນ ຕຸລານີ້ ເພື່ອເຂົ້າຮັບໜ້າທີ່ແທນທ່ານ Boehner ແຕ່ວ່າ ສະມາຊິກພັກຣີພັບບລິກັນສອງ ຄົນ ທ່ານ Jason Chaffetz ຈາກລັດ Utah ແລະ ທ່ານ Daniel Webster ຈາກລັດ Florida ໄດ້ປະກາດການເຂົ້າສະມັກຂອງເຂົາເຈົ້າເຊັ່ນດຽວກັນ ເຮັດໃຫ້ເກີດຄວາມສັບ ສົນແກ່ຫົນທາງ ໄປສູ່ການໄດ້ຮັບໄຊຊະນະຂອງ ທ່ານ McCarthy ໃນທ້າຍເດືອນຕຸລາ ຖ້າຫາກສະມາຊິກພັກຣີພັບບລິກັນ ຍັງສືບຕໍ່ລົງຄະແນນສຽງຕໍ່ຕ້ານທ່ານ ທ່ານ McCarthy, ທ່ານ Shaffetz ແລະ ທ່ານ Webster ທັງໝົດຮ້ອງຕົນເອງວ່າ ເປັນ ຜູ້ນິຍົມແນວທາງເດີມ ແຕ່ວ່າ ຄະນະເສລີພາບຂອງສະພາຕ່ຳຈຳ ນວນ 40 ຄົນຫລືຫລາ ຍກ່ອນນັ້ນ ຊຶ່ງເປັນພວກນິຍົມແນວທາງເດີມທີ່ມີໂວຫານ ຢູ່ໃນສະພາ ໄດ້ຮ້ອງໃຫ້ເລືອກ ເອົາທ່ານ Webster ໃນຂະນະທີ່ກອງປະຊຸມຄະນະດັ່ງກ່າວໃນວັນພະຫັດວານນີ້ ທ່ານ McCarthy ໄດ້ຖອນ ໂຕ ເຮັດໃຫ້ເກີດຄວາມຕົກໃຈແກ່ບັນດາເພື່ອນຮ່ວມງານຂອງທ່ານ ໃນຂະນະທີ່ທ່ານໃຫ້ ການຮັບຮູ້ໃນເວລາຕໍ່ມາ ທ່ານ McCarthy ກ່າວຕໍ່ບັນດານັກຂ່າວວ່າ “ຂ້າພະເຈົ້າຄິດວ່າ ຂ້າພະເຈົ້າ ໄດ້ເຮັດໃຫ້ ພວກທ່ານຈຳນວນນຶ່ງຕື່ນຕົກໃຈແມ່ນບໍ່? ພວກເຮົາໄດ້ຜ່ານການໂອ້ລົມກັບບັນດາສະມາ ຊິກຫລາຍໆທ່ານ ແຕ່ວ່າສິ່ງນຶ່ງ ທີ່ຂ້າພະເຈົ້າໄດ້ເວົ້າວ່າການໂຄສະນາຫາສຽງນີ້ວ່າພວກເຮົາແມ່ນຜູ້ຮັບໃຊ້ ພວກເຮົາຄວນໃຫ້ຄວາມສຳຄັນແກ່ກອງປະຊຸມພັກຣີພັບບລິກັນກ່ອນ ອື່ນແລະຂ້າພະເຈົ້າຄິດວ່າ ມີບາງຢ່າງທີ່ຈະຕ້ອງກ່າວເພື່ອໃຫ້ພວກເຮົາເຕົ້າໂຮມກັນພວກເຮົາອາດຈະຕ້ອງການໜ້າໃໝ່ ບໍ່ມີຫຍັງຫລາຍກວ່ານັນ ຂ້າພະເຈົ້າມີຄວາມຮູ້ສຶກດີ ກ່ຽວກັບການຕັດສິນໃຈນີ້ ”